sasicodes/solvari-1 huggingface dataset:
குஜராத் வளர்ச்சி என்பது கட்டமைக்கப்பட்ட மாயை என்பதை அனில்குமார் குஜராத்துக்கு நேரில் சென்று கள ஆய்வு செய்து நிரூபிக்கிறார்.கல்விவேலைவாய்ப்புபாரம்பரிய தொழில் வளம்மதச் சார்பின்மை ஆகியவைகளிலிருந்து சாமானிய குஜராத் மக்கள் எவ்வாறு நசுக்கப்பட்டார்கள் என்பதும்பிரித்தாளும் சூழ்ச்சியால் பெண்கள்சிறுபான்மையினர் எவ்வாறு மைய நீரோட்டத்திலிருந்து விலகப்பட்டனர் என்பதையும்மனித வளக் குறியீட்டில் குஜராத் வெகுதூரம் பின் தங்கியுள்ளது என்பதை புள்ளி விவரங்களுடன்விவரிக்கிறார் அனில் குமார்.குஜராத்தின் சாதாரண மக்களைக் கவனத்தில் கொள்ளாமல் கார்ப்பரேட்டுகளின் அடிவருடிகளாக மோடியும்பா.ஜ.க அரசும் செயல்பட்டதால் அடித்தட்டு மக்களின் பொருளாதாரம் முற்றிலும் தகர்க்கப்பெற்றதையும் இப்புத்தகம் விரிவாக நம்முடன் பேசுகிறது.
இந்த நாவல் நவீனத்துவ எழுத்துக்களுடன் அறிமுகமுள்ளவர்களுக்கு ஆர்வமூட்டும் ஒரு படைப்பு.முன்னரே பிரேம் ரமேஷ் பேரில் வெளிவந்த புதைக்கப்பட்ட பிரதிகளும் எழுதப்பட்ட மனிதர்களும் சொல் எனும் சொல் போன்ற நாவல்களின் கட்டமைப்பு கொண்டது இந்நாவல்.
ரமேஷ் பிரேதன் எழுதியிருக்கும் இந்நாவல் போன்றவற்றை ஜே.ஜே.சிலகுறிப்புகளில் இருந்து முன்னகர்ந்தவை என்று எடுத்துக்கொள்லலாம்.
ஈராக்கில் வசிக்கும் ஒருவரால் நேரடியாகத் தமிழில் எழுதப்படும் புத்தகம் இது.பயணக்கட்டுரை போலவும் இல்லாமல்ஆய்வுக்கட்டுரை போலவும் இல்லாமல்இரண்டுக்கும் இடையேயான ஒரு பொதுப்பாதையில் இக்கட்டுரைகள் எழுதப்பட்டுள்ளன .ஈராக் என்றதுமே நமக்கு நினைவுக்கு வருவது பாலைவனமும் ரத்தமும் துப்பாக்கியும்தான்.இது ஈராக்கின் ஒரு பக்க முகம் மட்டுமே சாதியும் வர்க்கமும் பின்னிப் பிணைந்த வரலாற்று வன்கொடுமை வெண்மணி .
தமிழகத்தில் வெண்மணி என்கிற ஒற்றை வார்த்தை தரும் தாக்கத்தையும் எழுச்சியையும் தவிர்க்கவியலாதது போலவே வெண்மணியைப் பற்றிப் பேசினால் கீழைத் தீ பின் வெண்மணி நாவல் பற்றிப் பேசுவதையும் தவிர்க்க இயலாது என்பதே இப் படைப்பின் வெற்றி.இது எரிக்கப்பட்டதின் சாம்பல் வரலாறு மட்டுமல்ல.
ஆதிரை அதில் வென்ற ஒன்று.ஆதிரை கண்டடைய வைக்கும் அனுபவங்கள் ஒரு வாழ்க்கையின் உயிர்ப்புள்ள தொகுப்பு..ஆதிரை ஒரு தமிழ் தரப்பு பெண்களின் வாழ்க்கையின் அவலங்களை அவர்கள் பார்வையில் முன்வைக்கும் கட்டற்ற கண்ணீர்.
மலையகத்திலிருந்து இடம்பெயர்ந்த குடும்பங்களும் ஏற்கனவே வன்னியில் வறுமையில் வாழும் குடும்பங்களும் எதிர்கொள்ளும் கஸ்டங்கள் இவலிகள்இ இழப்புகள் மிகவும் துன்பமானவை.
இந்நூல் கதை வடிவில் தேயிலைத் தோட்டங்களில் பணிபுரிந்தவர்களின் துன்பதுயரங்களை கண்முன் நிறுத்துவதோடு தொடக்க காலங்களில் அங்கிருந்த நிலைமைகள் குறித்த துல்லியமான விவரணைகளையும் தருகிறது.
ஜேம்ஸ் பெட்ராஸ் அமெரிக்காவில் பிறந்து வளர்ந்து நாற்பதாண்டு களுக்கும் மேலாக சமூகவியல் ஆசிரியராகப் பணியாற்றிவரும் உலகப் புகழ்பெற்ற மார்க்சிய அறிஞர்.
நியூயார்க்கின் பிங்ஹாப்டன் பல்கலைக்கழகத்திலும் கனடாவின் ஹாலிஃபாக்ஸ் செயின்ட் மேரிஸ் பல்கலைக்கழகத்திலும் சமூகவியல் ஆசிரியராகப் பணியாற்றியவர்.
வளர்ச்சி ஆய்வுகள் லத்தின் அமெரிக்க கரீபியன் மேற்காசிய நாடுகளின் விவகாரங்கள் புரட்சிகரஇயக்கங்கள் வர்க்கப் பகுப்பாய்வுகள் ஏகாதிபத்தியம் உலகமயமாக்கல் பண்பாடு போன்ற அம்சங்களில் தேர்ச்சி பெற்றவர்.
பெரியார் என்கிற கட்டுக்கடங்காத தனிமனித சரிதையும் தமிழகத்தின் கலாசார வரலாறும் பின்னிப் பிணைந்து கிடக்கின்றன.இதனால்தான் தமிழகத்தில் ஒரு மாற்றம் வேண்டும் என்று விரும்பும் எவரும் பெரியாரை மறந்துவிட்டு சிந்திப்பது நடக்காத ஒன்றாகிறது.அவருடைய சமூகத் தாக்கத்தினை மறைப்பது வரலாற்றை மறைப்பதற்கு ஒப்பானதாகும்.
இந்த நூல் உலகெங்கும் பரவி உள்ள மனித உடல் மற்றும் உடல் உறுப்புகளை வைத்து நடக்கும் பெரும் லாபம் தரும் பாதாள உலகின் வணிகம் தொடர்பாக பேசுகிறது.
உலகில் உள்ள உடல் உறுப்பு தரகர்கள் எலும்புத் திருடர்கள் இரத்தப் பண்ணை நடாத்துவோர் குழந்தைகளைக் கடத்துவோர் தொடர்பில் நமக்கு அச்சமூட்டும் உலகைக் காட்டுகிறார்.
சமூக அதிகாரத்தின் அபத்தமான அமைப்பு சட்டங்களும் தம் கண்ணுக்குத் தெரியாத கைகளால் நவீன மனிதனை ஒடுக்கி அவனைப் பதற்றத்திற்கும் குழப்பத்திற்கும் ஆளாக்குவதை பதிவு செய்யும் இவருடைய எழுத்தில் நாம் காணும் பாத்திரங்கள் காஃப்காவும் நாமும்தான்.
கறுப்பினத்தினருக்கு கல்வி மறுக்கப்பட்டிருந்த அமெரிக்கச் சமூகத்தில் உனக்கு படிக்கத் தெரியாது என நெஞ்சில் அடிவாங்கிய கறுப்பினக் குழந்தைகளுக்காக ஒரு பாடசாலையை உருவாக்கியே தீருவது என்ற ஆவேசத்துடன் ஒரு பெண் நடாத்தும் போராட்டம் இது.
வங்கி சேமிப்புப் போல் நடக்கும் கல்விமுறையில் அறிவு என்பது தாங்கள் தரவு தகவல்களை அதிகம் சேமித்து வைத்திருப்போர் என்பவரால் ஒன்றுமே தெரியாது என்று கருதப்படும் பலருக்கு பரிசாக வழங்கப்படும் ஒன்றாய்த்தான் இன்றைய கல்வி முறை அமைந்துள்ளது.
என்கிற கேள்விகளுடன் இதன் ஆரம்பம் தொடங்கி திராவிட அரசியலை தூக்கிப் பிடித்ததன் பின்னணி நோக்கம் நிலைப்பாடு என்று அனைத்டையும் கட்டுடைக்கும் நூல் இது.
முசோலியின் பாசிசம்.. ஹிட்லரின் எழுச்சி இவைகளுக்கு காரணம் முதல் உலகப் போரில் இருக்கிறது.முதல் உலகப் போரின் அரசியல்சமூக இராணுவ வரலாற்றை விரிவாகப் பதிவு செய்கிறது.
இரண்டாம் போரின் அரசியல்சமூக இராணுவ வரலாற்றை விரிவாகப் பதிவு செய்கிறது இந்த நூல் போருக்குப் பிந்தைய காலகட்டத்தினை தனது விடமேறிய கனவு நாவலில் எழுதிய குணா கவியழகன் போரின் சாட்சியமாய் இறுதிக் கணம் வரை வாழ்ந்தவர்.
போரின் அந்த அழிவுமிகு காலத்தை எழுத முடியாது நிலைகுலைந்திருந்த படைப்பாளி கால நீட்சியில் இப்போது அதன் ஒரு கட்டத்தினை பிரதியாக எழுத்தில் தந்துள்ளார்.
இரண்டாம் உலகப்போருக்குப் பிறகான ஜப்பானிய இலக்கியத்தின் மிக முக்கியமான ஆளுமைகளில் ஒருவர் என யுகியோ மிஷிமாவைக் குறிப்பிடலாம்.
நாவல் சிறுகதை நாடகம் கவிதை மற்றும் திரைப்படங்கள் என தான் ஈடுபாடு கொண்டிருந்த அனைத்திலும் தனக்கென ஒரு தனித்த அடையாளத்தை உருவாக்கிக் கொண்டவர்.
வெளிப்பார்வைக்கு ஒற்றை மனிதராகத் தெரிந்தாலும் மிஷிமாவுக்குள் பல மனிதர்கள் உறைந்திருந்தார்கள் என்பதற்கான மிகச் சிறந்த எடுத்துக்காட்டு ஒரு முகமூடியின் ஒப்புதல் வாக்குமூலம்.
பிறழ்ந்த காமத்தை இயல்பாகக் கொண்டிருக்கும் இளைஞனின் பார்வையினூடாக வாழ்வின் அபத்தத்தையும் மரணத்தின் அற்புதங்களையும் இந்த நாவல் விரிவாகப் பேசுகிறது.
மக்களின் வாழ்வாதாரங்கள் சூறையாடப்படும் போது பாதிக்கப்படும் மக்களுக்காக குரல் எழுப்புவது மக்கள் விரோத அரசுகளின் முன் பயங்கரவாதமாகிவிடும்.ஒன்பது வருடகாலம் இந்திய அரசின் கொடூர சிறையிலும் சித்திரவதையிலும் வாடிய அஜிதா இறுதிவரைப் பணியாத ஒரு குரலாக இருந்தார்.இது அவரது சரிதமாகும்.
போராட்டங்களில் ஏற்படும் தோல்விகள் அமைப்புகளில் நிலவும் தவறுகள் ஆகியன எப்படி அதன் நோக்கத்தினை சிதறடித்துவிடும் என இதில் சொல்லப்பட்டுள்ளது.விளிம்பு நிலை மக்கள் சமூகப் போரளிகள் பற்றிய விரிவான வாசிப்புக்கு ஒரு அவசியமான ஆவணமும் சாட்சியமும் இந்த நூல்.
தன்னைச் சுற்றிலுமுள்ள உலகம் சிறிதும் பெரிதுமாக சாதாரண அசைவுகளில்கூட வியப்புகள் நிறைந்து இயங்குவதை ரசனையுடன் வெளிப்படுத்துபவை தி.ஜா.வின் கதைகள்.
ஒரு சொல் குறைபடாமலும் ஒரு சொல்லை மிகையாகக் கொள்ளாமலும் தேர்ச்சியுடன் கச்சிதமாக உருவாக்கப்பட்டவை தி.ஜா.வின் கதைகள்.
தனது அனுபவ உலகத்தை முன்வைக்க எந்தெந்த வடிவங்கள் துணையாக அமையுமோ என்று அந்தரங்கமாகப் பரிசீலித்தே தனது கதைகளை உருவாக்கியிருக்கிறார்.
அமைதியிலிருந்து கொந்தளிப்புக்கு வாசகனை நகர்த்திச் செல்லும் தேவகாந்தனின் படைப்பு மொழி வாசிப்பை ஒரு செயற்பாடாக மாற்றுகிறது.
சோதனை முயற்சிகளோ நவீனத்துவபின் நவீனத்துவப் பாசாங்குகளோ அற்ற அதன் நேரடித் தன்மை தன்விரிவில் பன்முக அர்த்தங்களை உருவாக்குகிறது நிராதரவாக நிற்கும் ஒரு இனத்தின் முடிவற்ற போரட்டத்தினைப் பற்றிப் பேசும் இந் நாவல் தன் காலத்திற்கு அப்பால் நீண்டு செல்கிறது.
பல்வேறு கடவுச்சீட்டுகளில் பல நாடுகளுக்கும் பறந்து திரிந்தான் இந்த நாவலைப் படிக்கும் உங்களுக்குள் கோபம் வெறுப்பு ஆதங்கம் ஆச்சர்யம் சிரிப்பு கவலை சலிப்புஎன்ற ஏதாவது ஒரு உணர்வை இந் நாவல் ஏற்படுத்தி இருப்பின் இதன் நோக்கத்தில் எனக்கு வெற்றியேஎன்னுடைய அனுபவங்களில் ஏறக்குறைய நாற்பது சதவிகிதம் மட்டுமே இந் நூலில் பதிவு பெற்றுள்ளது.
உலகின் எல்லா நாடுகளையும் திட்டமிட்டு சூறையாடி வரும் பொருளாதார அடியாட்கள் பன்னாட்டு நிதி அமைப்புக்களின் பணத்தை பணப் பெட்டிகளில் குவிப்பதையும் தேசத்தின் இயற்கை வளங்களை சுரண்டிக் கொண்டிருக்கும் பண முதலைகளுக்கு தீனியாக திணிப்பதையும் தொழிலாகக் கொண்டவர்கள்.
உலக நாடுகளின் தலைவர்களை அமெரிக்காவின் விசுவாசிகளாக மாற்றுவதுதான் இந்த பொருளாதார அடியாட்களின் தலையாய பணி உயரிய ஜனநாயகத்திற்கு உலகத்திற்கே எடுத்துக் காட்டு அமெரிக்காவே என்ற சித்தரிப்பு பரவலாக பயன்படுத்தப்படுவதுண்டு.
ஆனால் இது ஒரு போலிச் சித்திரம் என்றும் இந்த சித்திரத் திரைக்குப் பின்னால் ஒரு பாசிஸ்ட் கொடூரம் மறைந்திருக்கிறது என்பதையும் அது அமெரிக்க ஏகாதிபத்தியத்தின் பொருளாதார ஆதிக்கத்திற்காக உலகம் முழுவதும் எத்தகைய அயோக்கியத்தனமான திரைமறைவு சதி வேலைகளை செய்து வருகிறது என்பதனையும் இந் நூல் வெளிச்சத்திற்கு கொண்டு வருகிறது.
சமூதாயத்தின் தோற்றம் வளர்ச்சி நாகரியம் முதலியவைகளப் பற்றி சாதாரண மக்களும் புரிந்து கொள்வதற்காக இந் நூல் எழுதப்பட்டுள்ளது.
இந் நூலில் இடம்பெற்றுள்ள மேற்கு நாட்டை சேர்ந்த அறிஞர்களினதும் இலங்கை அறிஞர்களினதும் மூலக் கட்டுரைகள் உலகளவிய ரீதியில் நன்கு வாசிக்கப்பெற்றவை.
இலங்கையின் முக்கியத்துவம் வாய்ந்த அரசியல் விவாதங்கள் மிக உயர்மட்டத்திலேயே இடம்பெற்று வருவது ஜனநாயகத்தின் ஒரு குறைபாடாகச் சுட்டிக்காட்டப்படுகிறது.
இது சாதாரண மக்கள் மத்தியில் அரசியல் தெளிவின்மைக்கு காரணமாய் அமைவதுடன் அவர்கள் தவறான முடிவுகளை மேற்கொள்வதற்கும் உதவியுள்ளது.
ஒரு நாவலின் முடிவைக் குறித்து தாங்கள் மிகவும் வருந்திதுயருற்றுக் கண்ணீர் விட்டதாக எழுதுகின்ற வாசகர்களுக்கு நான் ஒன்று சொல்வேன்.
உங்களை விட அதிகமாக வருந்தி துயருற்று கண்ணீர் உகுத்துத்தான் அந்த ஆசிரியன் அந்த முடிவை எழுதி இருக்கிறான் என்பதை புரிந்து கொள்ளுங்கள்.. நீங்கள் வருத்தப்படுகிறீர்களா?
ரொம்ப நல்லது.அதற்காகத்தான் அந்த முடிவு அந்த வருத்தத்தின் ஊடே வாழ்வின் போக்கைப் புரிந்து கொண்டால் வருத்தம் என்கிற உணர்ச்சி குறைந்து வாழ்வில் அப்படிப்பட்டவர்களை அந்த நிகழ்ச்சிகளை சந்திக்கும் மனம் விசாலமுறும்.
பல தடவைகளாக.வெவ்வேறான இடங்களில்வித்தியாசமான பருவங்களில் .. தீக்குள் விரலை வைக்கும் எத்தனங்களும் அவற்றுள் சிலவற்றில் ஏற்படும் தோல்வியும் சிலவற்றில் வெற்றி கொள்வதாக ஏற்படும் வீண் மயக்கமும் பின்னர் அவற்றின் பாலான விளைவுகள் தரும் வெம்மையிலும் பொசுங்கிப் போய்த் தறி கெட்டோடும் ஒரு மனிதனது கதையின் சில அத்தியாயங்களையே தீ தொட்டுச் செல்கிறது.
உலகின் மகத்தான படைப்பாகிய கரமாஸவ் சகோதரர்கள் நாவல் அதன் மூல மொழியாகிய ரஸ்ய மொழியிலிருந்து தமிழில் நேரடியாக மொழிபெயர்க்கப்பட்டிருக்கிறது.வாழ்வைப் பரிசீலிக்கத் தூண்டும் தஸ்தயோவ்ஸ்கியின் ஒவ்வொரு வரியையும் நுட்பமாக உள்வாங்கி சாரத்தை பிடித்திருக்கும் அரிய மொழிபெயர்ப்பு இது.
பத்தொன்பதாம் நூற்றாண்டு நாவலான இதைத் தமிழின் மரபான சொல்லாட்சிகளும் நவீன சொற்களும் கலந்துவரும் வகையில் உருவாக்கி இருப்பதனை வாசிப்பு தெளிவாக உணர்த்தும்.
இவற்றை இணைக்கும் கதைகோட்டுக்கு மேலும் கீழுமாக மதத்தின் கட்டுப்பாடுகளையும் கலையின் சுதந்திரத்தினையும் விவாதிக்கிறார் ஒரான் பாமுக்.
அழிவின் அளவையும் எவ்வளவு துரிதமாக அது நடைபெற்றது என்பதையும் பார்க்கும் போது மிக மோசமான பேரழிவு இது என்பதில் எத்தகைய ஐயங்களுக்கும் இடமில்லை.
பொஸ்னியா கொசோவோ ஆப்கானிஸ்தான் காங்கோ உகண்டா காசா போன்ற உள் நாட்டு போராட்டங்கள் மற்றும் பேரிடல்களால் பல நாடுகளில் வைஸ் பணியாற்றி உள்ளார்.
மனிதனின் மறுப்பு கிளர்ச்சி இந்த இரண்டு எதிர்மறையான போக்குகளுமே மனித குலத்தினை அழிவுக்கு இட்டுச் செல்கின்றன என்ற பிரஞ்ஞையுடன் இவை இரண்டிற்கும் அப்பால் சென்று சவாலை எதிர்கொள்ள மனிதனிடம் இருக்கும் சக்தி நேசம் என்று காம்யு நம்பினார்.காதல் பக்தி அன்பு நட்பு பரிவு விருப்பம் பாசம் என்ற பல பரிமாணங்களை உள்ளடக்கிய சொல்லாக நேசம் இருப்பதை அவர் இந்த நாவலில் ஆழமாக கையாள்கிறார்.
அறிவார்ந்த பருவம் முதல் இன்றுவரை இந்த மக்கள் கூட்டத்தினரின் பிரச்சினைகளில் பங்கு கொண்டு இவர்கள் துன்பப்பட்டு கண்ணீர் விட்ட போதெல்லாம் சேர்ந்து கண்ணீர் விட்டு சாதிக் கொடுமைகளை எதிர்த்து நின்று .. இந்த நாவலை எழுதினேன்.
ரகு நாதன் எண்பது ஆண்டுகால தலித் சமூகத்தின் வரலாறு இதில் பதியப்பட்டுள்ளது.சாதிய அடக்குமுறைக்கெதிரான எழுச்சிகளோடு மட்டும் நின்றுவிடாது தமது பிள்ளைகளை கல்வியிலும் முன்னேற்றம் பெறச் செய்து அகலக் கால் பதித்தார்கள்.
மத அடிப்படை வாதிகளின் தாக்குதலுக்கு இலக்கானவர்.தலித் பெண்களின் பிரச்சினைகளை பல்வேறு கோணங்களில் பார்க்க வேண்டும் என்பதை ஆணித்தரமாக முன்னிருத்தியவர் இவர்.
மற்றவர்களாலும் போலி மனச்சாட்சியாலும் தங்களுடைய சுதந்திரம் பாதிக்கப்பட்ட நிலையில் மனிதர்களின் இருத்தல் எந்த அளவுக்கு அர்த்தமற்றுப் போய் விடுகிறது என்பதை சித்தரிக்கும் சார்த்ரின் இந்த நாடகம் மனிதனின் நிலையில் காணப்படும் அவலத்தினை காட்டும் ஒரு துன்பவியல் நாடகமாக படைக்கப்பட்டிருக்கிறது.
இந்த நூலாசிரியர் பொருளாதாரத் துறை சார்ந்த இந்தியாவில் நன்கு அறிமுகமான கல்வியலாளர் எழுத்தாளர்.இக்கட்டுரைகள் அனைத்தும் எழுதப்பட்ட காலங்களில் அதிக கவனிப்பை பெற்றவை.ஆர் எஸ் எஸ் இயக்கம் தொடக்கம் இன்றைய இந்திய அரசாங்கம் வரையான பல விடயங்கள் இதில் கவனத்திற்கு கொண்டுவரப்படுகிறது.
மதச்சார்பற்ற இந்தியாவின் உருவாக்கத்திற்கான அடிப்படையை வலியுறுத்தும் இந்த கட்டுரைகள் இதனை நோக்கி மக்களுக்கான வழியை தெளிவுபடுத்துகிறது.
உலக வல்லரசாக எழுச்சி பெற்று வருகின்ற இந்தியாவின் முன்னேற்றம் வளர்ச்சி ஆகியவற்றின் பின்னுள்ள அசலான தன்மையை இந் நூல் ஆராய்கிறது.
குடும்பத்தையும் அதற்கான தமது பொறுப்புகளையும் விட்டு விலகிய போராளிகளினதும் சமவேளையில் ஆண்களற்ற குடும்பங்களை கொண்டிருந்த அன்னையர்களினதும் அம்மாக்களினதும் நிராதரவான வாழ்வு குறித்தும் போரில் சதா உழன்று கொண்டிருந்த ஒரு காலத்தில் ஒரு போராளியால் எழுதப்பட்ட பதிவு இது.
இலக்கியவாதியாகவும் ஊடகவியலாளனாகவும் இயங்கியதனாலும் எழுதுவதுடன் பணி முடித்து ஓய்ந்து விடாதிருந்தமையாலும் சமூகப் பணியாளனாக அயராது செயற்பட்டதாலும் பல்வேறு இன்னல்களுக்கும் தொல்லைகளுக்கும் ஆளாகி இருக்கிறேன்.
வரலாற்றைப் பகுத்து ஆராய்வதில் காலனிய வரலாற்று ஆய்வாளர்கள் பின்பற்றி வந்த அணுகுமுறைகளை விமர்சன ரீதியான ஆய்வுக்கு உள்ளாக்குகின்ற இந்த எழுத்துக்கள் காலனியத்தின் அடிப்படைக் கூறுகளாக விளங்குகின்ற சில முக்கிய போக்குகளைப் பற்றிய தெளிவான பார்வையை முன்வைக்கின்றன.இக்கட்டுரை ஆசிரியர் இந்திய வரலாற்றுத் துறை பேராசிரியராக பணி செய்து ஒய்வு பெற்றவர்.
குதிரைகளில் பவனிவரும் துரைமார்கள்சவுக்கடிகள் தண்டனைகளை நிறைவேற்றும் கம்பங்கள் மிருகங்களைப் போன்று அடைக்கப்பட்ட லய வாழ்க்கை பெரட்டுக் களங்கள் இயந்திரம் போன்ற உழைப்பு கையெழுத்து மங்கும் வரை மலைக்காடுகளில் வதைவயிற்றுக்கே போதாத சம்பளம்தோட்டத்தினை விட்டும் ஓட முடியாத நிலை என்று கொடுங்கோன்மை தலைவிரித்தாடிய கோப்பி யுகத்தின் நிலையை அனுபவத்தின் வழியாகவும் ஆய்வின் வழி நின்றும் பதிவு செய்துள்ள காத்திரமான நூல்.
ஏறத்தாழ அரை நூற்றாண்டுக்கு முன்பு எழுதப்பட்ட நாவல் இன்றும் புதிய வாசகர்களை ஈர்த்துக் கொண்டிருக்கும் காலத்தினை மீறிய படைப்பு.
பல அரிய வரலாற்றுத் தரவுகளை முன்வைப்பதன் மூலம் மானிடவியல் குறித்த அடுத்த கட்டத் தேடல்களை செய்யும் முனைபினை இந்த நூல் தூண்டுகிறது.இவரது முந்தைய இரு நூல்களான வரலாற்று மானிடவியல் பண்பாட்டு மானிடவியல் ஆகிய நூல்களும் அதிக முக்கியத்துவத்தினை பெற்றது.
உலகின் இன்றைய நெருக்கடிகள் பலவற்றிற்கு பின்னுள்ள அமெரிக்காவின் செயற்பாடுகள் இஸ்லாமின் வரலாறு கலாசாரம் அதன் உள்ளடக்கம் குறித்து ஒரு விவாதத்தினை உருவாக்கும் நோக்கில் இந்த நூலை எழுதி உள்ளார்.
மேற்படி நாடுகள் இலங்கையின் உள்நாட்டு மோதலில் வகித்த பாத்திரம் தமது நலன் சார்ந்து எப்படு செயற்படுகின்றன என்பதனை தெளிவுபடுத்தும் நூலிது.
கருத்து சுதந்திரம் என்பது எப்போதும் மாறுபட்டு சிந்திப்பவர்களுக்கான சுதந்திரம் தான் என்று சொன்ன ரோசா தனித்துவமான மார்க்சிய சிந்தனையாளர்.
தனது சம காலத்தில் வாழ்ந்த லெனின் உள்ளிட்ட பலரோடும் கருத்து வேறுபாடுகள் கொண்டிருந்த போதிலும் அவரது கருத்துக்கள் முக்கியத்துவமானதாக கொள்ளப்பட்டன.
அவரது புரட்சிகர வாழ்க்கையை சமூக மாற்ற சக்திகள் அறிந்து கொள்ளத்தக்க வகையில் தெரியப்படுத்த இந் நூல் வாசிக்கப்படுவது முக்கியமாகும்.
இலக்கியத்தின் அடித்தளத்தினை அதன் சமூக வேர்களை புரிந்து கொள்ளவும் இலக்கிய வரலாற்றை அற்புத நிகழ்வுகளாக அன்றி சமூக அசைவியக்கத்தின் வெளிச்சத்தில் காணவும் இலக்கியத்தினை ஒரு அறிதல் முறையாக ஏற்றுக் கொண்டு வாழ்க்கை அனுபவத்தினைக் காணவும் இதன் உள்ள்டக்கம் துணைபுரியும்.
ஆள் இடம் காலம் மொழி எனும் நான்கு பரிமாணங்களையும் உடறுத்து விரையும் இந்த நூல் பல ஆளுமைகளின் படைப்பு மற்றும் கருத்துக்களை முன் வைப்பதுடன் பல்வேறு காலகட்டங்களின் கருத்து நிலைகளையும் முரண்பாடுகளையும் ஒருங்கே புலப்படுத்துகிறது.
வாசகர்களை சிக்கலான கூரிய நோக்குடன் தளங்களுக்கு அழைத்துச் செல்லும் நூல்கள் தமிழில் இல்லை என்கிற குற்றச்சாட்டுக்கு இந்த நூல் ஒரு தகுந்த பதிலை முன் வைக்கிறது.
இதைச் சுமக்கவும் முடியாமல் இறக்கவும் முடியாமல் மனித மனத்தின் விந்தையான பாடுகளில் விடமேறிய கனவாய் வீழ்ந்து வருகிறது தமிழ்ச்சாதியின் வாழ்வு.
கோவைக் குண்டு வெடிப்புக்கு முன்னும் பின்னும் நிகழ்ந்த கலவரங்களையும் கோயம்பத்தூர் மக்களின் வாழ்வை சின்னாபின்னமாக்கிய கதைகளையும் நேர்மையாகப் பதிவு செய்யும் முக்கியமான படைப்பு .
கோவையில் ஜூரவேகத்தில் பத்தாண்டுகளுக்கும் குறைவான ஒரு காலப்பகுதியில் மதவெறி உச்சக்கட்டத்தினை அடைந்து வீழ்ச்சியையும் சந்தித்தது.
சமகால வரலாற்றைப் பதிவு செய்வது மிகக் கடினமானது சிக்கலானதும் கூட அதுவும் கோவைக் கலவரங்களின் அரசியல் சமூக பொருளாதரப் பின்னணி குறித்து ஆய்வு நூல்கள் இல்லாத நிலையில் ஒரு நாவலாசிரியரின் பணி இன்னும் கடுமையானதாகி விடுகிறது.ஆசிரியர் கத்தி மேல் நடப்பதைப் போன்ற நிதானத்துடன் இந்தப் பணியை செய்துள்ளார்.
தறியுடன் எனும் நாவலில் ஒடுக்கப்பட்ட மக்களின் வாழ்வை எழுதி அதிக கவனிப்பினை பெற்ற இந்த நாவலாசிரியரின் இரண்டாவது நாவல் இது.
பல்வேறு வாழ்க்கை நெருக்கடிகளினால் உழைக்கும் மக்கள் பல்வேறு ஊர்களுக்கும் நாடுகளுக்கும் புலம்பெயரும் போது எதிர்கொள்கின்ற நெருக்கடிகளை தனது சொந்த வாழ்பனுபவத்தினை முன்னிறுத்தி எழுதியுள்ளார் பாரதி நாதன்.
இந்த உலகில் ஒரு சில நாடுகள் வளமாகவும் மற்ற நாடுகள் ஏழ்மையாகவும் இருக்கிறதே அது ஏன் என்ற கேள்விக்கு விடையத்தேடி பயணிக்கிறார் இந்த நூலாசிரியர்.
யுத்தத்தின் ஊடும் பாவுமான கதைகளை சித்தரிக்கும் உபவரலாறு தேச எல்லைகளை பிளந்து கொண்டு பயணிக்க முனையும் மனித இருப்பின் அலைவுறும் வாழ்வை புகலிடச் சூழலில் அகதி விண்ணப்பப் போராட்டங்களை வட்டார வழக்கிலும் நவீன மொழியிலும் வாசகனுக்கு கடத்தும் ஆற்றல் மிகுந்த தற்புனைவு.
வெலிக்கடை சிறைப்படுகொலை மட்டக்களப்பு சிறை உடைப்பு இயக்கப் படு கொலைகள் என்கிற வரலாற்றுப் பின்னணியில் மனித இருப்பைப் புரிந்து கொள்ள முயலும் சிக்கலான பணியை வேகம் குன்றாமல் செய்கிறது இந்தப் புதினம்.
ஈழப் போராட்ட இயக்கங்கள் தொடர்பாக வெளிவந்த பதிவுகளில் முக்கியமான நாவல் இது.அராஜகங்களின் பிடிக்குள் சின்னாபின்னமாக்கப்பட்ட மனிதாபிமானங்களின் குரலாகவும் அது பேசுகிறது.
எந்தப் பெரு நகரத்தின் நடுவில் நின்று பார்த்தாலும் முதலாளியத்தின் அபரிதமான உற்பத்தித் திறனையும் அதே சமயம் அதன் விளைவான ஏற்றத்தாழ்வுகளையும் வீணடிப்புகளையும் கண்கூடாகக் காணலாம்.
ஆடம் ஸ்மித் முதல் கார்ல் மார்க்ஸ் வரை ஐரோப்பிய முதலாளியம் பற்றிச் சிந்தித்த முக்கிய சிந்தனையாளர்களின் கருத்துரைகளை வரலாற்றுப் பின்னணியோடு இந் நூல் தெளிவாக அறிமுகப்படுத்துகிறது.
அம்பையின் ஐந்தாவது சிறுகதைத் தொகுப்பு இது.பெண்களின் உலகத்தினை பெண் மட்டுமல்ல ஆண்களும் புரிந்து கொள்ள வேண்டுமென உணர்த்தும் எழுத்துக்கள் அம்பையினுடயவை.
அதுவொரு சலுகையல்ல பெண்களின் உரிமை தனித்துவம் என்கிற அடிப்படை உரிமையிலிருந்து பிறப்பவை என்பதே இக்கதைகளின் ஊடான வாழ்வின் தர்சனம்.
மக்களின் ஆழ் மனங்களுக்குள் உருவாகும் மன எழுச்சியை அவர்களின் துன்பவியல் வாழ்வை புறவயமாக அதற்கேயுரிய கால நீட்சியுடன் கண்டடையும் முயற்சியாக நந்தினி சேவியரின் படைப்புலகம் அமைகிறது.
என் இலக்கியத்தினை எதிர்ப்பதை காட்டிலும் இப்படிப்பட்ட இலக்கியங்கள் உருவாவதற்கு ஏதுவாக இருக்கும் சூழ் நிலையை மாற்ற முயற்சி செய்யுங்கள் .
ஈழத்துக் கவிதைகள் பற்றிப் பேசுவோர் எவ்வாறு சண்முகம் சிவலிங்கத்தையோ அவரது கவிதைகளையோ தவிர்த்துவிட்டுப் பேச முடியாதோ அதேபோல் காண்டாவனத்தின் வருகையின் பின்னர் ஈழத்தின் சிறுகதைகள் பற்றிப் பேசுவோரும் அவரது சிறுகதைகளை தவிர்க்க முடியாது என்பது தெரிய வரும்.
நாடக ஆக்கத்தினைப் பொறுத்தவரை இந்திய அளவில் அபூர்வமான படைப்பாளிகளில் ஒருவராக கார்னாட் விளங்குகிறார்.ஹயவதனன் நாகமண்டலம் அக்னியும் மழையும்துக்ளக் பலிபீடம் ஆகிய நாடகங்களின் மொத்த தொகுப்பு யாழ்ப்பாண சமூகத்தின் இயங்கியல் விவரணம் அச்சமூகத்தில் மேலாண்மை பெற்று விளங்கும் கருத்து நிலைகள் பற்றிய ஆழமான நூல்.
யாழ் சமூக வரலாற்றை அறிந்து கொள்ள பகுப்பாய்வுக்கு உட்படுத்த தேவையான பேசப்படாத பல விடயங்களை சமூக விஞ்ஞான நோக்கில் நமக்குத் தருகிறது.
ஆப்கானிஸ்தானின் முடியரசின் வீழ்ச்சி சோவியத் படையெடுப்பு மக்கள் வெளியேற்றம் மற்றும் தலிபான் ஆட்சி என பல்வேறு காலகட்டங்களின் நெருக்கடியான வாழ்வை குறிக்கும் படைப்பு இது.
திம்பு பேச்சுவார்த்தை தொடங்கி இலங்கை இந்திய ஒப்பந்தம் மற்றும் இலங்கை அரசு விடுதலைப் புலிகளுக்கிடையிலான அனைத்துப் பேச்சுவார்தைகளையும் இலங்கையின் அரசியல் நிலையையும் தொகுத்து வெளிவந்த ஆவணங்கள் இவை.
கடந்த காலத்தினைப் பற்றிய மதிப்பீட்டுக்கும் சுய விமர்சனத்திற்கும் தவறுகளை இனம் காணவும் உதவும் ஆவணங்களில் இந்த தொகுப்புகளுக்கும் முக்கிய பங்குண்டு ஆழ்ந்த வாஞ்சையும் மனித நேயமும் எல்லாக் கதைகளிலும் பொதிந்திருக்கிறது.
கலைந்த கூடுகளிலிருந்து பறக்கும் கிளிகளாய் பொந்துகளிலிருந்து வெளிப்படும் அணில்களாய் சிதறிக் கிடக்கும் அவருடைய கதைகளை நண்பர்களாகிய நாங்கள் பொருக்கிக் கொண்டிருக்கிறோம்.
அம்பை எழுதப்பட்டு ஏறத்தாழ முப்பத்தைந்தாண்டுகளாகி விட்ட பின்னரும் இன்றைய சூழலுக்கும் பொருந்துவதான வாசிப்பனுபவத்தைத் தருவதன் மூலம் இந்த நாவல் ஒரு கலைப்படைப்பாக நிமிர்ந்து நிற்கிறது.
இந்திரிய சுகங்களுக்கு அடிமையான நிலவுடமைச் சமூகத்தின் கடைசிக் கண்ணியான முஸ்தபாக் கண்ணிடம் சக்கோலி தின்பதற்காகவும் குமரிப் பெண்ணைக் கூடுவதற்காகவும் பெயர்த்து விற்ற கதவுகளையும் கட்டளைகளையும் தவிர எஞ்சி இருப்பது அதபு பிரம்பும் சாய்வு நாற்காலியும்தான்.
ஜார்ஜ் ஆர்வெல் பிரச்சார இலக்கியத்திலே சிறிதும் நம்பிக்கையற்றவர்.ஒரு தலைமுறையின் மனச்சாட்சி என்று வேண்டுமானால் அவரைச் சொல்லலாம்.
இஸ்தான்புல் ஒரு பண்பாட்டின் மையமாகவும் மாற்றங்களின் திருப்பமுனையாகவும் மனிதர்களின் கதைக்களமாகவும் வரலாற்றின் சின்னமாகவும் மாறுகிறது பாமுக்கின் படைப்பாற்றல் வழியாக.. தான் பிறந்து வளர்ந்த ஒரு நகரத்தினை நுண்ணியதாக எழுதுவதற்கு அவரது படைப்பாற்றல் கைகொடுக்கிறது.
புதுமைப்பித்தனை தேடி வாசிக்கும் வாசகர்கள் நாளுக்கு நாள் பெருகியே வருகிறார்கள்.தமிழ் சிறுகதைப் படைப்பாளி ஒருவர் புதுமைப்பித்தனை வாசிப்பதன் மூலம் மேலும் செழுமைப்படுத்தப்படுகின்றாள்ன்.
மானிடப் பரிமாணத்திற்கு இவை இன்றியமையாத ஊக்கங்கள் பிடிமானங்கள் அகவயமான உந்துதல்கள்.இருபதாம் நூற்றாண்டின் மக்களாட்சி முறை மற்றும் தப்பித்தல் மனோபாவம் அந்நியமாதல் போன்ற விடயங்களை ஆழ்ந்த பார்வையோடு முன்வைக்கும் நூல் இது.
பல சிறிய பெரிய ஊர்களிலிருந்து நிதம் பல்லாயிரக் கணக்கான மனிதர்கள் வந்து குவியும் மும்பையின் வாழ்க்கைப் போக்கில் கலந்திருக்கும் ஆண் பெண் உறவுச் சிக்கல்கள் மகிழ்ச்சி குதுகலம் ஏமாற்றம் ஏக்கம் சோகம் வக்கிரம் வன்முறை கலந்த வாழ்வை துப்பறியும் பெண் ஒருத்தியின் தொழில்முறை அனுபவங்கள் மூலமாகக் கூறும் மூன்று நீண்ட கதைகள்.
சிருஷ்டியின் விசித்திரங்களை மேடையேற்றி கடைசி நாற்காலியில் அமர்ந்து புன்னகையுடன் பார்த்துக்கொண்டிருந்தவர்.மனிதனின் வீழ்ச்சியையும் பிறழ்வையும் தத்தளிப்பையும் அனுதாபத்துடன் பார்த்தவர்.
ஒழுக்கம் தர்மத்தின் விதிகள் இவற்றைத் தாண்டி உணர்வு நிலைகளே மனித வாழ்வைத் தீர்மானிக்கின்றன என்பதில் நம்பிக்கை கொண்டிருந்தவர்.
ஆயிரத்துச் சொச்சம் பக்கங்கள் கொண்ட இந்த நாவல் அளவில் மட்டுமின்றி தான் தழுவி நிற்கும் காலம் இடம் சார்ந்தும் மாபெரும் நாவலாக வெளிப்பட்டிருக்கிறது.
வறுமைக்கான காரணத்தையும் சாதிக்கான காரணத்தையும் என்னவென்றே அறியாத ஓர் இளம்நெஞ்சம் இக்கொடுமைகளிடையே உழல நேரும்போது படும் பாடு கொசநஞ்சமல்ல.
நிலவும் பிற்போக்கு சமூக அமைப்பின் இயல்பை அம்பலப்படுத்தும் வகையிலும் இந்திய ஆளும் வர்க்கங்களின் ஏதோச்சதிகாரத்துடன் கூடிய சுரண்டல் தன்மை வாய்ந்த கொள்கைகளை அம்பலப்படுத்தும் வகையிலும் ஜனநாயகத் தன்மை கொண்ட அறிவுஜீவிகளின் எழுத்துக்களிலிருந்து அவர்களின் சொந்த வார்த்தைகளிலேயே எடுத்தாளப்படுகிறது.
சமத்துவமும் கவுரவமுமான வாழ்க்கைக்காகப் போராடிவரும் ஈழத்தமிழரின் ஒரு நூற்றாண்டு போராட்ட வரலாறு காய்தல் உவத்தலின்றி உள்ளதை உள்ளவாறு முன் வைக்கிறது.
சிந்தனை ஆழமும் விரிவும் கொண்ட இந்தக் கட்டுரைகளில் இந்தியாவின் முக்கிய வரலாற்று ஆசிரியர்களில் ஒருவரான தரம்பால் காந்தி பற்றிய தனது பார்வையை முன்வைக்கிறார்.
காமம்பணம்அதிகாரம் என மனிதனின் அளவற்ற பல்வேறு பசிகள் பற்றிப் பேசுகிறது.எவ்வளவு தீனி போட்டாலும் அடங்காத இந்தப் பசிகள் ஒரு கட்டத்திற்குப் பின் வேகமடங்கி வெறுமையை நோக்கிச் செல்லும் பயணத்தையும் படைப்பாளி சித்தரிக்கிறார்.முட்டி மோதி வாழ்க்கையில் மேலே வரும் மனிதர்கள் பல்வேறு இன்பங்களையும் துய்த்தபின் கடைசியில் அடைவது என்ன எனும் கேள்வியை வலுவாக எழுப்புகிறது இப்படைப்பு.
அவர்களைப்பற்றி யார் கவலைப்படுகின்றனர்?.அரச அதிகாரம் அவர்களை நடாத்தும் விதம் அவர்களின் துன்ப வாழ் நிலை எப்போதும் கண்காணிப்பு எனும் அவலம் எனப் பல்வேறு கதைகளை சொந்த அனுபவத்திலிருந்து இந்த நூல் முன்வைக்கிறது.
நமது சமூகம் அவர்களை தமது அரசியலுக்கு அவ்வப்போது ஊறுகாய் போல் பாவிப்பதை உண்மையான அக்கறை எனக் கொள்ளலாமா என்கிற வினாவை எழுப்பவும் செய்கிறது.
அவற்றில் பல அழிவுற்றனபல உயிர்தரித்தன.இயற்கையோடு போராடி தம்மை தக்க வைத்துக் கொண்டுள்ள மனித இனம் பற்றிய ஒரு ஆய்வுதான் இந்த நூல்.
மனித உறவுகள் நியதிக்கு கட்டுப்பட்டவை என்றும் இல்லை அவை உணர்ச்சிகளுக்கு வசப்படுபவை என்றும் இரு வகையான கருத்தோட்டங்கள் உள்ளன.
காந்தீயம் தொடர்பாகவும் டேவிட் ஐயா தொடர்பாகவும் எழுதப்பட வேண்டி உள்ள விரிவான ஆய்வு முயற்சிகளுக்கான தொடக்கப் புள்ளியை அழுத்தி வலியுறுத்துவதே இத் தொகுப்பின் நோக்கமாகும்.
இதில் உள்ள எழுத்துக்களைப் படிக்கின்ற போது பல்வேறு விடயங்களை ஒரு காலகட்டத்தின் சமூக அரசியல் வரலாறுகளை படிக்க தெரிந்து கொள்ள கற்றுக் கொள்ள ஆர்வமுள்ள தலைமுறைகளுக்கு விரிவாகவும் வரலாற்று நேர்மையுடனும் எழுதப்பட வேண்டிய தேவை நம்முன் இருக்கிறது என்பதை உணரச் செய்வது தவிர்க்க முடியாததாக மாறி விடுகிறது.
இலக்கிய விமர்சனம் அனுபவப்பதிவுகள்சமூக நிகழ்வுகள் குறித்த எதிர்வினைகள் ஆளுமைகள் பற்றிய மதிப்பீடுகள் என ஆசிரியரின் உரை நடை எழுத்துக்களின் ஒரு பகுதித் தொகுப்பு இந்த நூல்.
கலிபோர்னிய பல்கலைக்கழகத்தில் விரிவுரையாளராகவும் அப்பல்கலைக்கழகத்தின் சர்வதேச எழுத்து மற்றும் மொழிபெயர்ப்புத்துறையின் இயக்குனராகவும் பணிபுரிகிறார்.
ஆதிகிரேக்க காலம் முதல் பல்வேறு மெய்யியல் வரலாற்றுக் கால கட்டங்களில் சிந்தனைகளில் நிகழ்ந்த மாற்றங்களும் பின்னணிகளும் இந்த நூலின் உள்ளடக்கமாக இருக்கிறது.
மெய்யியலின் தன்மை பிரச்சினை அணுகுமுறைகள் அதன் தனித்துவம் பற்றிய பரிசீலனையாகவும் வரலாற்று ஒட்டத்தின் வழியாக மெய்யியலை அறிந்து கொள்ளும் முயற்சியாகவும் இந்த நூல் அமைகிறது.
சமூகத் தளத்தில் வாழும் அனைத்துவகை மனிதர்களையும் வெவ்வேறு தளங்களில் பிரிந்தும் இணைந்தும் உருவாகும் உறவுக் கண்ணிகளை நுட்பமாக சித்தரிக்கிறது இந்த நாவல்.
ஒரு ஊரின் வரலாறு என்பது சிறந்த மனிதர்களின் வரலாறு மட்டுமல்ல சமூக அடுக்கின் கீழ் வாழும் மனித உயிரிகளையும் உள்ளடக்கியதுதான் என்பதை வலியுறுத்துகிறது இந்தப் படைப்பு.
சமூக மாற்றத்தைக் கோரும் சமூக சக்திகள் இந்த நூலின் உள்ளடக்கத்தால் பெரிதும் கவரப்பட்டுள்ளனர்.பல மாயைகளை உடைக்கும் தன்மையும் படிப்போர் மனதில் சமூக மாற்றத்திற்கான பணியில் நம்பிக்கையையும் தருகிறது உள்ளடக்கம்.
பாப்லோ நெருதா ராபர்ட் யூவாரோஸ் ஆகிய லத்தீன் அமெரிக்க கவிஞர்களின் படைப்புகளும் இந்த நூலுக்கென மொழிபெயர்க்கப்பட்டுள்ளது.
சுதந்திரத்தின் சின்னமாக மேட்டிமைவாதிகளாலும் ஆழமாய் அறியாதவர்களாலும் வர்ணிக்கப்படும் அமெரிக்காவின் மோசமான பக்கத்தினை இந்தப் புதினம் நமக்கு காட்டுகிறது.அமெரிக்கர்களால் பண்ணை அடிமைகளாக கொடுமைப்படுத்தப்பட்ட ஆபிரிக்க கறுப்பின மக்களின் துயரம் இந்த நாவல் முழுக்க இழையோடுகிறது.